google/wiki40b huggingface dataset:
Giovanni Coppa

Životopis

Giovanni Coppa študoval na seminári a neskôr na Katolíckej univerzite Najsvätejšieho Srdca v Miláne, kde získal doktorát na katedre filozofie a latinskej literatúry. Kňazské svätenie prijal 2. januára 1949. Od roku 1958 začal pracovať na štátnom sekretariáte vo Vatikáne. Na druhom vatikánskom koncile pôsobil ako expert na latinčinu.
Dňa 1. decembra 1979 bol menovaný za titulárneho arcibiskupa zo Serty, biskupské svätenie mu udelil pápež Ján Pavol II. 6. januára 1980. Bol prvým apoštolským nunciom v Česko-Slovensku po obnovení diplomatických vzťahov so Svätou stolicou v roku 1990. Do úradu nuncia nastúpil 30. júna 1990. Po zániku Česko-Slovenska sa stal v roku 1993 prvým nunciom v Česku a zároveň aj na Slovensku so sídlom v Prahe. Vo funkcii nuncia na Slovensku ho 2. marca 1994 nahradil Luigi Dossena. 
Giovanni Coppa ukončil svoju diplomatickú misiu v Česku 19. mája 2001. Dňa 29. októbra 2001 bol vymenovaný za konzultora štátneho sekretariátu.
Pri konzistóriu 24. novembra 2007 ho pápež Benedikt XVI menoval za kardinála-diakona s titulárnym kostolom San Lino v Ríme.
Ucel

Poloha

Ucel má rozlohu 5,54 km². Najvyšší bod je položený 456 m n. m. a najnižší bod 197 m n. m.

Obyvateľstvo

Ucel má 1929 obyvateľov (2009).
Graf vývoja obyvateľstva:
Zdroje: INSEE
Honolulu Bahamy (singel)

Vznik

Pieseň napísali Janko Sikora a Bohuš Zábojník. S menšou textovou úpravou ho spevák prespieval s Robom Miklom. Nahrávka so sexuálnym podtextom rádiá nezaujala, na hudobnej stanici Music Box sa však v lete 2006 často hrávala.

Videoklip

K singlu vznikol kontroverzný videoklip, ktorého kameramanom bol Roman Šustek. Ženy na obojkoch, bordelmama, polonahé slečny dráždia Roba a Mira pri bazéne. V závere klipu všetci končia v bazéne a Mikla nič netušiacemu Jarošovi dáva francúzsky bozk. Klip vznikol vo farebnej i čiernobielej verzii a niektoré televízie ho odmietli kvôli kontroverznému obsahu odvysielať.

Hranie v rádiách

V 36. týždni roku 2006 sa stala 40. najhranejšou slovenskou skladbou v slovenských rádiách.
Châteauvilain

Poloha

Obec má rozlohu 8,82 km². Najvyšší bod je položený 644 m n. m. a najnižší bod 345 m n. m.

Obyvateľstvo

Počet obyvateľov obce je 645 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gélaucourt

Poloha

Obec má rozlohu 2,26 km². Najvyšší bod je položený 395 m n. m. a najnižší bod 295 m n. m.

Obyvateľstvo

Počet obyvateľov obce je 59 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Truhlica na výbavu

Truhlica (truhla, škrina, súsek) na výbavu je druh uzavretého odkladacieho nábytku, ktorý dostávala nevesta do výbavy. Bola osobným majetkom nevesty a slúžila na uloženie odevu a textilu. Často mala na čelnej strane meno majiteľky a dátum sobáša. Prevoz výbavy patril k dôležitým predsvadobným úkonom.
Z hľadiska konštrukcie delíme truhly na na dve skupiny. Starším druhom sú truhly z tvrdého dreva stĺpikovej konštrukcie, so stenami zhotovenými šindľovou technikou, s plochým alebo sedlovým vrchnákom, zdobené rytým geometrickým ornamentom. Vyskytovali sa najmä na severozápadnom Slovensku. Mladším druhom sú truhly z mäkkého dreva. Základ tvoria ploche steny navzájom spojené čapovaním s plochým vrchnákom. Vyskytovali sa na celom území Slovenska. Spoločným znakom oboch druhov truhiel bol vo vnútri úzky priečinok na bočnej strane, ktorý slúžil na úschovu cenností, písomností a rôznych drobností. Vrchnák priečinka slúžil zároveň ako podpera vrchnáka truhly pri jej otvorení. Truhly stáli zvyčajne na doskových tvarovaných nohách alebo na sústružených či rezaných nohách rôznych tvarov. Opatrené boli kovanými držiakmi a zámkami na kľúč. Niektoré truhly obsahovali aj skrýš, najčastejšie vo zdvojenom dne alebo bočnej stene. 
Truhly na odev patria k najviac zdobeným kusom ľudového nábytku. Uplatňovala sa na nich najmä maľovaná výzdoba, rytý ornament, príp. intarzia. V novej domácnosti tvorila truhlica súčasť zariadenia izby. V porovnaní s truhlou na potraviny bola kratšia a širšia. Na prelome 19. a 20. storočia sa objavili truhly, ktoré mali v spodnej časti širokú zásuvku. Začiatkom 20. storočia ich začali nahrádzať skriňa.
Alkoholdehydrogenáza

Alkoholdehydrogenáza (ADH) je metaloenzým (dimér) obsahujuci Zn₂⁺. Patrí do skupiny enzýmov – dehydrogenázy. Dehydrogenázy predstavujú najväčšiu skupinu redoxných enzýmov. V súčasnosti je známych asi 300 druhov. Umožňujú vzájomnú premenu medzi alkoholmi či aldehydmi a ketónmi.

V živých organizmoch

Ľudský organizmus disponuje šiestimi typmi ADH. Všetky sú diméry (zostavené z dvoch polypeptidov). Je dokázané že alkohol dehydrogenáza u žien sa vyznačuje menšou efektivitou. ADH majú aj mnohé zvieratá, kvasinky, baktérie. U hmyzu, ako sú napríklad ovocné mušky, je ADH oveľa menšia ako u človeka a neobsahuje atóm kovu. V kvasinkách a mnohých baktériách hrá ADH dôležitú úlohu pri fermentácii pyruvátu na etanol. Mnohé ADH v kvasinkách sú väčšie ako ľudské ADH.
Ermenonville

Poloha

Obec má rozlohu 16,49 km². Najvyšší bod je položený 122 m n. m. a najnižší bod 71 m n. m.

Obyvateľstvo

Počet obyvateľov obce je 949 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Azy

Poloha

Obec má rozlohu 27,62 km². Najvyšší bod je položený 241 m n. m. a najnižší bod 179 m n. m.

Obyvateľstvo

Počet obyvateľov obce je 489 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Volejbal na Ázijských hrách

Volejbal na Ázijských hrách je volejbalový turnaj, ktorý sa koná v rámci multišportového podujatia Ázijských hier a ktorý organizuje Ázijská volejbalová konfederácia (AVC). Do programu hier bol turnaj oficiálne zaradený na 3. ázijských hrách v roku 1958 v Tokiu, vtedy len v mužskej kategórii. Volejbalový turnaj sa odvtedy koná na hrách pravidelne. Ženy mali premiéru na 4. ázijských hrách v roku 1962 v Jakarte. V mužskej kategórii získalo najviav víťazstiev Japonsko, ktoré zvíťazilo osemkrát; v kategórii žien je to zasa Čína so siedmimi víťazstvami.
Na hrách sa v rokoch 1958 a 1962 odohral súbežne s klasickým šestkovým volejbalom podľa pravidiel FIVB aj turnaj v tzv. deviatkovom volejbale (počet hráčov družstva bol deväť) podľa vtedajších ázijských pravidiel, na ktorom zakaždým zvíťazili družstvá Japonska pred Kórejskou republikou.
Chitenay

Poloha

Obec má rozlohu 15,61 km². Najvyšší bod je položený 116 m n. m. a najnižší bod 67 m n. m.

Obyvateľstvo

Počet obyvateľov obce je 1 023 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Súkromné tanečné konzervatórium Dušana Nebylu

Štúdium

Na škole sa vyučujú všetky všeobecno-vzdelávacie predmety v rozsahu 1. – 4. ročníka, ktoré umožňujú aj prestup žiaka na inú strednú školu. Vyučujú sa tu dva cudzie jazyky, anglický jazyk a francúzsky jazyk.
Z odborných tanečných predmetov sú to klasický tanec, moderný tanec, ľudový tanec, charakterový tanec, tanec s partnerom, koncertná a scénická prax. Okrem klasického tanca zaujíma vo výučbe popredné miesto predmet moderný tanec, ktorý zahŕňa niekoľko tanečných techník (graham, limon, jazz, muzikálový tanec).
Osemročné štúdium je ukončené maturitou, absolutóriom a právom používať titul diplomovaný umelec (so skratkou Dis.art.)

Profil absolventa

Všetci žiaci školy dostávajú vzdelanie, v ktorom sa uplatňujú umelecké, teoretické a praktické zložky na takom stupni, ktorý im umožňuje po úspešnom ukončení štúdia získať zaradenie ako výkonní taneční umelci podľa svojej aprobácie, možnosť ďalej študovať na vysokej škole, aby našli patričné uplatnenie v prípade, keď skončia aktívne umelecké pôsobenie v divadlách a tanečných súboroch.
Na odbornom úseku vyučovania absolvent nadobudne najvyššiu kvalifikáciu výkonného tanečníka, aby úspešne obstál na konkurzoch do profesionálnych baletných súborov a divadiel.
Na teoretickom odbornom úseku sa poslucháč zoznamuje s francúzskou terminológiou techniky klasického tanca, ovláda základné znalosti hudobnej náuky. Dosahuje základné vedomosti z anatómie a fyziológie, má teorertické a historické vedomosti z disciplín, ktoré spadajú do jeho umeleckého smerovania (dejiny tanca a baletu, dejiny divadla, dejiny hudby, teória a metodika tanca, národopis).
Každý absolvent je tvárnym interpretom na základe vysokej technickej dokonalosti. Je vedomostne vybavený rozličnými tanečnými technikami a štýlmi tanca (klasický tanec, ľudový tanec, moderný tanec, charakterový tanec, tanec iných národov, tanec s partnerom, tanečná gymnastika, historický tanec a pod.).
Vlastný tvorivý úmelecký prínos tanečníka sa rozvíja v predmete herecká výchova. Neoddeliteľnou súčasťou hlavných predmetov je výučba repertoáru a scénických tanečných čísiel a samotná tanečná prax, v ktorej sa poslucháč oboznamuje s tradičným repertoárom klasických baletov a vrcholnými tanečnými číslami ľudových a charakterových tancov. Podľa stupňa nadania sa žiaci pripravujú na medzinárodné baletné súťaže.

Prijímacie konanie

Uchádzači o štúdium sa podrobujú špeciálnym talentovým prijímacím skúškam, ktoré pozostávajú zo skúšky rytmu, fyzických a anatomických dispozícií pre tanec a improvizácie.

Úspechy školy

Žiaci konzervatória sa 20. novembra 2010 zúčastnili medzinárodnej súťažnej prehliadky mladých talentov z oblasti hudby, tanca a spevu Šanca mladým. V konkurencii niekoľkých desiatok súborov a jednotlivcov si odniesli 2. miesto v kategórii do 15 rokov a 1. miesto v kategórii do 19 rokov. Obe ocenenia získali za choreografie ľudových tancov, ktoré naštudoval tanečný pedagóg Ján Tešinský, bývalý sólista SĽUK-u.
Kănevov dom

Charakteristika

Kănevov dom je budova z obdobia bulharského národného obrodenia postavená v priebehu 18. storočia. Reštaurovaná bola v roku 1986. Slúži ako mestské etnografické múzeum venujúce sa bývaniu, oblečeniu, remeslám, zvykom a obyčajom obyvateľov Bracigova a okolia.
Expozícia má niekoľko hlavných tém: „Poľnohospodárstvo“, „Drevospracovanie“ a „Remeslá“. Nachádza sa tu vystavené veľké množstvo pôvodných nástrojov, tradičných odevov regiónu a tiež materiálov spojených s miestnymi sviatkami a oslavami. Z hľadiska ubytovania je tu možné vidieť tri interiéry obydlí: bohatej rodiny, rodiny strednej triedy a chudobnej sedliackej rodiny.
Rabou

Poloha

Rabou má rozlohu 26,56 km². Najvyšší bod je položený 2 280 m n. m. a najnižší bod 1 020 m n. m.

Obyvateľstvo

Rabou má 78 obyvateľov (2009).
Graf vývoja obyvateľstva:
Zdroje: INSEE
Třetí kniha džunglí

Album a jeho história

Po úspešnom projekte rockovej opery Dialog s vesmírem, ktorý zavŕšilo vydanie štúdiového albumu v roku 1980, skupina rozhodovala o svojom ďalšom smerovaní. Nastala zmena v obsadení, keď klávesistu Karla Horkého, ktorý sa chcel venovať štúdiu, nahradil Roman Dragoun. Bubeník a líder skupiny Zdeněk Kluka presadzoval pre ďalší projekt tému Knih džunglí, gitarista Pavel Váně ju však nepodporoval, keďže na túto tému skupina už nahrala album Mauglí (1978). Kvôli tomu, ale aj kvôli ďalším nezhodám s Klukom, Pavel Váně zo skupiny ešte v roku 1980 odišiel.
Zdeněk Kluka nakoniec svoju víziu presadil a postupne tak vznikol tematický projekt Třetí kniha džunglí s textami Vladimíra Čorta. Projekt nebol dejovo nijak prepojený s pôvodným Kiplingovým dielom, na pozadí džungle a mesta bol vytvorený konflikt človeka s odľudštenou civilizáciou.Nejde ani tak o rockovú operu, ale skôr o koncepčný album s jednou témou.
S audiovizuálnym koncertným stvárnením vystupovali Progres 2 v rokoch 1981 až 1983, premiérové predstavenie odohrali 30. mája 1981 v Brne. V tom istom roku nahrali aj štúdiovú verziu, ktorá vyšla ako dvojalbum v roku 1982.
Kým v prípade Dialogu s vesmírem boli pri vydaní albumu problémy s textami niektorých skladieb (hoci na koncertoch zneli v pôvodnej verzii bez problémov), pri albume Třetí kniha džunglí prekážal cenzorom navrhovaný prebal, ktorý musel byť preto zmenený. Album s pôvodným obalom vyšiel až v roku 1992.

Vydávanie albumu

Dvojalbum Třetí kniha džunglí vyšiel v roku 1982 vo vydavateľstve Panton. Nasledujúci rok vyšla aj exportná verzia pod názvom The Third Book of Jungle s po anglicky spievanými textami. Reedícia českej verzie (s pôvodne navrhnutým prebalom) vyšla v roku 1992 vo vydavateľstve Bob J Production.
Na CD vyšla Třetí kniha džunglí prvý raz v roku 1992, rovnako ako LP v Bob J Production s pôvodným prebalom, ale zároveň mierne skrátená tak, aby sa vošla na jedno CD. V roku 2001 vyšla vo vydavateľstve Sony Music/Bonton. Táto reedícia obsahuje dva disky s českou aj anglickou verziou albumu. Tretia edícia na CD vyšla v roku 2007 vo vydavateľstve FT Records (len česká, mierne skrátená verzia na jednom disku, druhý disk je bonusový so singlom „Člověk stroj“ a záznamom časti koncertného stvárnenia Třetí knihy džunglí a pôvodný obal).
Message-Digest algorithm

MD5

Message-Digest algorithm 5 (MD5) bola široko používaná kryptografická hašovacia funkcia so 128-bitovým hašom. MD5 bola navrhnutá Ronaldom Rivestom v roku 1991. Funkcia má defintívne degradovanú bezpečnosť, po publikovaní rýchlej metódy hľadania konkrétných kolízii v roku 2005, a preto ju už nemožno považovať za bezpečnú.
Moncheaux-lès-Frévent

Poloha

Obec má rozlohu 3,92 km². Najvyšší bod je položený 153 m n. m. a najnižší bod 128 m n. m.

Obyvateľstvo

Počet obyvateľov obce je 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hovig Demirjian

Život a kariéra

Narodil 3. januára 1989 v Nikózii, no má arménsky pôvod. Študoval marketing a určitý čas v tejto oblasti aj pracoval, no jeho túžbou bola spevácka kariéra. Naučil sa hrať na gitaru a klavír, a tiež študoval jazz a spev. Jeho prvým veľkým úspechom bolo získanie druhého miesta v hudobnej súťaže v Larnake. 

Eurovision Song Contest

Hovig chcel reprezentovať Cyprus na Eurovision Song Contest v rokoch 2010 a 2015. V roku 2010 sa však v národnej súťaži umiestnil na treťom mieste s pesničkou "Goodbye", v roku 2015 skončil s piesňou "Stone in a River" štvrtý.
Dňa 21. októbra 2016 bol Hovig vybraný za interpreta, ktorý bude reprezentovať Cyprus na Eurovision Song Contest 2017. Jeho pieseň napíše švédsky hudobný skladateľ Thomas G:son.
Zákon prechodu kvantitatívnych zmien v kvalitatívne

Zákon prechodu kvantitatívnych zmien v kvalitatívne je jeden zo základných zákonov materialistickej dialektiky, podľa ktorého kvantitatívne zmeny v určitej kvalite vedú pri prekročení jej miery k prechodu tejto kvality do inej prostredníctvom skoku.
Kvalita je vnútorná určenosť vecí a javov, organická jednota vlastností, znakov a zvláštností, ktorý daný jav odlišujú od iných. Kvalita je celostný, relatívne stály súhrn znakov, ktoré určujú vlastnosti resp. špecifikujú daný predmet. Neexistujú kvality ale len veci s kvalitami.
Meyras

Poloha

Meyras má rozlohu 12,31 km². Najvyšší bod je položený 880 m n. m. a najnižší bod 298 m n. m.

Obyvateľstvo

Meyras má 842 obyvateľov (2009).
Graf vývoja obyvateľstva:
Zdroje: INSEE
Fessenheim-le-Bas

Poloha

Obec má rozlohu 4,95 km². Najvyšší bod je položený 208 m n. m. a najnižší bod 161 m n. m.

Obyvateľstvo

Počet obyvateľov obce je 510 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sode

Poloha

Obec má rozlohu 5,53 km². Najvyšší bod je položený 2 019 m n. m. a najnižší bod 760 m n. m.

Obyvateľstvo

Počet obyvateľov obce je 24 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sévry

Poloha

Obec má rozlohu 9,04 km². Najvyšší bod je položený 231 m n. m. a najnižší bod 184 m n. m.

Obyvateľstvo

Počet obyvateľov obce je 75 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Plouédern

Poloha

Obec má rozlohu 19,62 km². Najvyšší bod je položený 116 m n. m. a najnižší bod 1 m n. m.

Obyvateľstvo

Počet obyvateľov obce je 2 783 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Martin Kaprálik

Životopis

Herectvo vyštudoval na konzervatóriu v rodnej Bratislave. Už počas školy sa venoval herectvu. V dnešnej dobe pôsobí najmä v divadle a veľmi často taktiež dabuje. V televízii sa objavuje pomenej. Pôsobil v Divadle Andreja Bagara v Nitre, v Divadle Nová scéna, v Mestskom divadle P. O. Hviezdoslava a v Divadle Malá scéna STU.

Rodina

Martin Kaprálik pochádza z hereckej rodiny. Jeho starý otec bol Elo Romančík. Jeho otcom je Dušan Kaprálik. Má troch súrodencov sestru Zuzanu, brata Ondreja a sestru Danku. Ivan Romančík je jeho strýko.
Spolok svätého Vojtecha

Predajne

Okrem vydavateľskej činnosti SSV prevádzkuje predajne s kresťanskou literatúrou, kresťanskou hudbou a duchovnými predmetmi. Zoznam predajní možno nájsť na stránke: Predajne SSV
Marquillies

Poloha

Obec má rozlohu 6,91 km². Najvyšší bod je položený 33 m n. m. a najnižší bod 17 m n. m.

Obyvateľstvo

Počet obyvateľov obce je 1 993 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ramsey (Man)

Obyvateľstvo

Podľa výsledkov sčítania 2011 žije v meste Ramsey 7 809 obyvateľov, čo z neho robí 2. najväčšie mesto (po hlavnom meste Douglas) a 3. najväčšie sídlo ostrova Man (ešte dedina Onchan má viac obyvateľov).
 Zdroj:
Flame war

Témy a obsah

Častými témami flame wars sú dlhodobé spory, alebo kontroverzné otázky súvisiace s osobným presvedčením, napríklad spory horlivých zástancov operačných systémov Microsoft Windows a Linux, alebo diskusie o interrupciách.
Námetom flame war však môže byť v podstate čokoľvek – pre príspevky, ktoré v danej komunite takmer iste musia vyvolať prudkú reakciu, sa niekedy používa označenie flamebait. Typickým príkladom je príspevok antagonistický k zameraniu komunity, napríklad kreacionistický príspevok zaslaný do fóra zameraného na evolučnú biológiu.

Sväté vojny

Svätá vojna, je pojem, ktorý používajú hackeri, je intenzívny, často prudký a dlhodobý spor, založený na rozdieloch „viery“, obhajovanej so zapálom podobným ideologickým alebo náboženským konfliktom. Vo veku technológií sa táto viera často týka predností tej či onej technológie, pričom rozum trocha alebo značne ustupuje citom.
Slávne sväté vojny sa odohrávali napríklad medzi priaznivcami Unixu a ITS (ktorého priaznivci vydali UNIX-HATERS Handbook). Ďalšie konflikty sú „editorové vojny“ (ang. editor wars) medzi tými programátormi Unixu, ktorí na editáciu kódu používajú vi, a tými, ktorí používajú emacs.

Účastníci flame war

Pre charakteristické spôsoby v správaní v online fórach sa vžilo zvláštne označenie.

Flamer

Častý účastník flame wars, prípade účastník, ktorého príspevky flame war často začínajú, býva označovaný ako flamer. Na rozdiel od trolla, ktorý predovšetkým vyhľadáva konflikt flameri úporne obhajujú svoje názory v takzvaných svätých vojnách, niekedy aj niekoľko generácií.
Riečne rameno

Riečne rameno je vedľajšie koryto vodných tokov, najčastejšie riek. Vyskytuje sa v miestach, kde vodný tok meandruje alebo nedávno meandroval. Pri tomto dynamickom procese vznikajú, posúvajú sa a zanikajú riečne korytá.
Mozgová kôra

Mozgová kôra (lat. cortex cerebri) je sivá hmota v periférnej časti koncového mozgu (v širšom zmysle aj mozočka, čiže celý kortex – pozri mozočková kôra).
Je 2–5 mm hrubá. Tvorená je 13-15 miliardami neurónov, z ktorých každý vytvára asi 5 000 synapsií (neurónových spojení). Povrch kôry je poprehýbaný do závitov, tzv. gyrifikácia kôry, čo zväčšuje plochu až na 2 200 cm². Je to najvyššie riadiace centrum organizmu. U človeka má analytickú a syntetickú schopnosť.
Mozgová kôra koncového mozgu sa skladá zo 6 vrstiev nervových buniek. V kôre sa nachádzajú väčšie alebo menšie oblasti, nazývané projekčné kôrové centrá, do ktorých vstupujú informácie z receptorov. Tu sa analyzujú, syntetizujú a na základe týchto pochodov sa prijímajú rozhodnutia o forme reakcie. Okrem senzorických kôrových oblastí sú tu aj motorické centrá, ktoré riadia vôľové, vedomé pohyby, formuje sa tu vedomá činnosť. Vedomá činnosť je výsledkom myslenia, ktoré je produktom kôry v mozgu.
Okrem uvedených kôrových centier tvoria rozsiahlejšiu časť kôry asociačné oblasti, ktoré umožňujú prepojenia rôznych častí mozgovej kôry a tým koordináciu senzorických funkcií s motorickými činnosťami. Napríklad v minulosti sa hovorilo o Brocovom centre reči. Dnes je však známe, že fenomén reči je ovládaný z 5 oblastí. Brocovo centrum ovláda iba motorickú zložku reči a až asociovaním činností týchto centier sme schopní nielen hovoriť, ale aj hovorené vnímať a chápať. Hoci je stavba obidvoch hemisfér rovnaká, u každého jedinca je jedna z nich dominantná. U pravákov prevláda ľavá hemisféra, a ľavákov pravá. Zistili sa aj rozdiely v dominancii hemisfér medzi mužmi a ženami, ktoré sa prejavujú napr. tým, že u žien je silnejší rozvoj verbálnych prejavov a predstavivosti, u mužov je to priestorová predstavivosť a schopnosť logického myslenia.
Juraj Bánik

Životopis

Počiatky štúdia sa viažu k Zvolen, pokračoval na evanjelickom lýceu v Banskej Štiavnici a evanjelickom kolégiu v Prešove. Následne pracoval ako advokát, mestský hlavný notár a dočasne ako mešťanosta. Pričinil sa o zvolenie Ľudovíta Štúra za poslanca Uhorského snemu za mesto Zvolen v roku 1847.
Materiál, ktorý zozbieral Juraj Banič bol podklad pre historický román Terézie Vansovej Kliatba.
V roku 1867 publikoval v Národnom kalendári článok o histórii Zvolena, v rozšírenej podobe vyšla v roku 1891 knižne pod názvom Slobodné a kráľovské mesto Zvolen. Prispieval aj do časopisu Obzor.
Systém elektronického diferenciálu

Systém elektronického diferenciálu (angl. Electronic Differential System, skratka EDS) je systém, ktorý chráni vozidlo pred možnosťou šmyku pri brzdení, akcelerácii, resp. stúpaní vozidla nahor. EDS permanentne dostáva informácie o otáčkach kolies od snímača ABS a vyhodnocuje ich.
Názov pochádza z nemeckých slov Elektronische Differenzialsperre - elektronická uzávierka diferenciálu. Pribrzďovaním pretáčajúceho – prešmykujúceho kolesa, systém EDS uľahčuje rozjazd na klzkom povrchu.
Systém EDS na základe informácií zo snímačov pribrzdí to koleso, ktoré preklzáva, čím sa zabezpečí prenos výkonu na druhé koleso nápravy, ktoré je na podložke s väčším súčiniteľom trenia. Za rovnakých adhéznych podmienok medzi pneumatikou a vozovkou rozdeľuje diferenciál rovnako veľký krútiaci moment, každé koleso teda prenáša 50% celkového hnacieho momentu. Ak je na jednej strane vozovky viac klzký povrch, teda povrch s nižšou adhéziou, určuje veľkosť prenášaného hnacieho momentu koleso s nižším koeficientom trenia. Bez systému EDS sa pri takto rozdielnych adhéznych podmienkach bežne stáva, že koleso na šmykľavom podklade preklzáva a druhé, pod ktorým je pevný podklad stojí - vozidlo sa teda nepohne. Vtedy nastupuje systém elektronickej uzávery diferenciálu. Riadiaca jednotka EDS začne prešmykujúce sa koleso pribrzďovať, čím vyvolá brzdný moment, ktorý pomôže vyrovnať momentový nepomer medzi kolesami. Teraz vďaka brzdnému momentu môže koleso s vyššou adhéziou prenášať silu na vozovku a nedochádza k prešmykovaniu.
Elektronická uzávierka diferenciálu nám veľmi nepomôže, keď budú obe kolesá na úplne rovnakom podklade – napríklad v zime na snehu či ľade. Účinok sa dostaví až vtedy, keď sa aspoň jedným kolesom dostaneme na trochu menej šmykľavý podklad. 
Pri tomto spôsobe prerozdeľovania hnacej sily treba podotknúť, že sú dosť zaťažované brzdy, takže autá s EDS sú vybavené aj automatickým vypínaním tohto pomocníka, pokiaľ systém zaznamená prípadné prehriatie bŕzd.